Rafael Leão
<s>Rafael Alexandre da Conceição Leão (Almada, 10. lipnja 1999.) portugalski je nogometaš koji igra na poziciji lijevog krila.</s><s>Trenutačno igra za Milan.</s>

<s>Klupska karijera</s>

<s>Rana karijera 
Tijekom svoje omladinske karijere Leão je igrao za Amoru, Foot 21 i Sporting CP.</s>

<s>Sporting CP 
Za Sporting CP B, drugu momčad Sporting CP-a debitirao je 21. svibnja 2017. i postigao gol u utakmici protiv druge momčadi Brage koja je završila 1:1.</s>

<s>Za prvu momčad je debitirao 11. veljače 2018. u ligaškoj utakmici protiv Feirensea koji je poražen 2:0.</s>

<s>S klubom je 14. lipnja 2018. raskinuo ugovor zbog incidenta u kojem su navijači napali igrače i klupsko osoblje Sporting CP-a.</s>

<s>Lille
Dana 8. kolovoza 2018.</s><s>Leão je potpisao petogodišnji ugovor s Lilleom.</s><s>Za Lille je debitirao 30. rujna kada je zamijenio Loïca Rémyja u 78. minuti ligaškog susreta u kojem je Lille dobio Marseille 3:0.</s><s>Svoj prvi ligaški gol Leão je postigao 27. listopada u svom idućem nastupu za klub i to protiv Caena koji je poražen 1:0.</s><s>Za Lille je igrao samo jednu sezonu u kojoj je postigao 8 gola u 26 susreta.</s><s>S Lilleom je osvojio drugo mjesto u ligi.</s>

<s>Milan</s>

<s>Sezona 2019./20.</s><s>Dana 1. kolovoza 2019. potpisao je petogodišnji ugovor s Milanom za iznos od 23 milijuna eura.</s><s>U Serie A debitirao je 25. kolovoza kada je Milan izgubio 1:0 od Udinesea.</s><s>Svoj prvi klupski pogodak postigao je 29. rujna u ligaškom susretu protiv Fiorentine od koje je Milan izgubio 1:3.</s>

<s>Sezona 2020./21.</s><s>Dvaput je bio strijelac 4. listopada 2020. kada je Milan u ligi pobijedio Speziju 3:0.</s><s>Dana 29. listopada postigao je svoj prvi pogodak u UEFA Europskoj ligi i to protiv Sparte Prag koja je poražena 3:0.</s><s>Dana 20. prosinca postigao je pogodak u 6. sekundi utakmice u kojoj je Milan pobijedio Sassuolo 2:1 te je time srušio rekord za najbrže postignuti pogodak u povijesti Serie A i Lige petica.</s><s>Postigao je posljednji gol 3. siječnja 2021. u utakmici protiv Beneventa koja je završila 2:0.</s><s>Tada je bio star 21 godinu i 207 dana te je postao drugi najmlađi stranac u povijesti koji je postigao deset golova za Milan (najstariji je Alexandre Pato koji je bio star 19 godina i 19 dana kada je postavio rekord).</s>

<s>Sezona 2021./22.</s><s>U UEFA Ligi prvaka debitirao je 15. rujna 2021. kada je asistirao Anti Rebiću u utakmici UEFA Lige prvaka 2021./22. u kojoj je Liverpool pobijedio Milan 3:2.</s><s>Trinaest dana kasnije Leão je postigao svoj prvi pogodak u tom natjecanju i to protiv Atlético Madrida koji je dobio utakmicu 2:1.</s><s>U svom 100. nastupu za Milan, Leão je 13. veljače 2022. postigao jedini gol u ligaškoj utakmici protiv Sampdorije.</s><s>Također je postigao jedini gol u ligaškoj utakmici protiv Fiorentine odigrane 1. svibnja.</s><s>Tada je postao najmlađi Portugalac koji je postigao deset golova u nekoj sezoni Serie A.  Dana 22. svibnja Leão je prvi put postigao tri asistencije u nekoj utakmici i to protiv Sassuola koji je poražen 3:0.</s><s>Tom pobjedom Milan je nakon 11 godina postao prvakom Italije.</s><s>U sezoni 2021./22.</s><s>Leão je postigao 11 golova i 10 asistencija u 34 ligaška nastupa te je imenovan najboljim igračem lige za tu sezonu.</s>

<s>Reprezentativna karijera 
Bio je član omladinskih selekcija Portugala do 16, 17, 19, 20 i 21 godinu.</s>

<s>Sa selekcijom do 17 godina osvojio je Europsko prvenstvo održano u Azerbajdžanu 2017.</s><s>Sa selekcijom do 19 godina osvojio je srebrenu medalju na Europskom prvenstvu 2017. održanom u Gruziji te je imenovan članom najbolje momčadi natjecanja.</s><s>Srebrenu medalju također je osvojio na Europskom prvenstvu do 21 godine održanom 2021. u Sloveniji i Mađarskoj.</s>

<s>Za A selekciju je debitirao 9. listopada 2021. kada je na poluvremenu zamijenio Cristiana Ronalda i asistirao Andréu Silvi u prijateljskoj utakmici protiv Katara koja je završila 3:0.</s>

<s>Priznanja</s>

<s>Individualna 
 Najbolji igrač Serie A: 2021./22.</s><s>Član momčadi natjecanja Europskog prvenstva do 19 godina: 2017.</s>

<s>Klupska 
Sporting CP
Taça da Liga: 2017./18.</s>

<s>Milan
Serie A: 2021./22.</s>

<s>Reprezentativna 
Portugal do 17
 Europsko prvenstvo do 17 godina: 2016.</s>

<s>Izvori</s>

<s>Vanjske poveznice</s>

<s>Profil, Portugalski nogometni savez
Profil, Transfermarkt</s>

<s>Portugalski fudbaleri
Fudbaleri ili nogometaši Sporting Lisabona
Fudbaleri ili nogometaši Milana</s>

